Tilvenningsplan

**De første dagene:**

**Dag 1: Kort dag, fra 09-10:30.**

Barnet starter i barnehagen kl.09:00. Dere vil da bli møtt av en primærkontakt. Primærkontakten vil være i tett dialog med dere under tilvenningsperioden og sørge for at barnets behov blir møtt.

Nye barn på tilvenning skjermes i små grupper og gjerne inne en del de første dagene, fordi uteområdet kan virke stort og uoversiktlig til å begynne med.

Vi oppholder oss derfor inne på formiddagen. Kl:10:30 går dere hjem. Før dere går avtaler dere med primærkontakten når dere kommer neste dag.

**Dag 2: Lengere dag, fra 09-14**

Dagen starter likt som i går; inne i rolige omgivelser. Mellom kl:10:30-11 spiser vi lunsj på avdelingen. Forelder og barn spiser sammen med oss. Når barnet er ferdig med å spise, skifter dere bleie og legger det.. I barnehagen sover barna ute i egne vogner, så husk å ta med vogn. Etter barnet har sovnet kan dere dra hjem, eller ta en tur rundt i området. Vi ringer når barnet har våknet. Det er også helt vanlig at barn strever med å sovne den første dagen/tiden. Skulle dette være tilfellet er det best at dere drar hjem slik at barnet får sove der istedenfor. Før dere går avtaler dere som sist, når dere kommer neste dag..

**Dag 3: Første dag uten mamma/pappa**

I dag skal barnet være i barnehagen uten mamma/pappa. Etter dere har levert barnet på avdelingen går dere hjem. Vi ringer og holder kontakt gjennom hele dagen. Fint om dere kommer tidlig for å hente, gjerne etter soving. (13-14 tiden)

De første ukene barnet går i barnehagen anbefaler vi at det ikke har fulle dager. Alle nye inntrykk og opplevelser kan være ganske overveldede for et lite barn. Det trenger ro og tid for å tilpasse seg den nye hverdagen sin.

#### ****Dialog og tilbakemeldinger****

#### Underveis i tilvenningstiden vil de ansatte sørge for tett dialog og jevnlige tilbakemeldinger til dere. Det er også viktig at dere gir tilbakemeldinger underveis og at dere stiller spørsmål om alt dere lurer på. En av de første dagene vil, pedagogisk leder ha en oppstartsamtale med dere for å bli kjent med akkurat ditt barns behov.

**Dette trenger dere å ha med i barnehagen i tilvenningsperioden**

* Vannflaske
* Matpakke (til lunsj)
* Innesko
* Bleier
* Skiftetøy (Dvs. ekstra klær til å ha liggende i barnehagen)
* Vogn til å sove i
* Sovepose
* Klær til å sove i
* Yttertøy: Regntøy, dress, støvler o.l. (se infoheftet)